TUKUMA NOVADA DOME

**ĀRVALSTU SADARBĪBAS KOMISIJA**

Reģistrācijas Nr. 90000050975

Talsu iela 4, Tukums, Tukuma novads, LV-3101

Tālrunis 63122707, mobilais tālrunis 26603299, 29288876

[www.tukums.lv](http://www.tukums.lv) e-pasts: [pasts@tukums.lv](mailto:pasts@tukums.lv)

|  |
| --- |
|  |

**SĒDES PROTOKOLS**

Tukumā

2023. gada 31. maijā ĀSK/23/ 3

Tukuma novada domes Ārvalstu sadarbības komisijas (turpmāk – Komisija) sēde sasaukta 2023. gada 31. maijā plkst. 11.00 klātienē Tukuma novada pašvaldības Arhitektu zālē, Talsu ielā 4, Tukumā, ar iespēju sēdē piedalīties arī attālināti, izmantojot videokonferenci *Zoom.*

Komisijas sēdi plkst. 11.00 atklāj Komisijas priekšsēdētāja Inga Priede.

Sēdi protokolē Komisijas locekle, Tukuma novada pašvaldības Sabiedrisko attiecību un mārketinga nodaļas sabiedrisko attiecību speciāliste Aiga Priede.

Sēdē piedalās Komisijas locekļi: Dace Lebeda, Gundega Rugāja, Iveta Grunte, Santa Laurinoviča, Kristaps Zaļkalns, Baiba Rasa, Ligita Gintere.

Sēdē nepiedalās Komisijas locekle Līga Šupstika.

**Darba kārtībā:**

1. Par Izjumas (Ukraina) pašvaldības iesniegumu Tukuma novada pašvaldībai.
2. Par Andrihovas (Polija) pašvaldības piedāvājumu Tukumā izstādīt starptautisku izstādi “Protests pret karu”.
3. Par delegāciju vadītāju noteikšanu Tukuma Rožu svētku laikā (2023. gada 21.–23. jūlijs).
4. Par sadarbības līgumu atjaunošanu ar Tukuma novada pašvaldības sadraudzības pašvaldībām.
   * + 1. §

**Par Izjumas (Ukraina) pašvaldības iesniegumu Tukuma novada pašvaldībai**

ZIŅO: Inga Priede.

IZSAKĀS: Inga Priede, Gundega Rugāja, Dace Lebeda.

Inga Priede informē, ka saņemts iesniegums no Izjumas pašvaldības ar lūgumu sniegt rehabilitācijas pakalpojumus Ukrainas bērniem. Tukuma novada Izglītības pārvalde sagatavojusi informāciju par trim dažādiem nometņu organizētājiem. Deputāti vienojušies par labu nometnei “Supervaroņu akadēmija”, kuru viesu namā “Stagars”, Jūras ielā 62, Engurē, piedāvā organizēt SIA “SOUND ESTATE”. Nometnes norises laiks 30.07.2023.–05.08.2023. Kopējā summa vienam bērnam – 350.00 EUR.

Dace Lebeda piekrīt, ka atpūta pie jūras būs tas, kas viņiem šobrīd ir nepieciešams.

Inga Priede piebilst, ka nometnē piedalīsies 17 jaunieši un divi vadītāji no Izjumas, kā arī tiks piedāvātas vietas latviešu bērniem. Tiks sarunāts arī autobuss, lai varētu bērnus aizvest ekskursijās. Visas izmaksas par Ukrainas bērniem segs pašvaldība.

Gundega Rugāja jautā, cik daudz mums pašiem ir jāiesaistās nometnes organizēšanā.

Inga Priede atbild, ka Tukuma novada Izglītības pārvalde iesaistīsies nometnes organizēšanā.

Dace Lebeda iesaka Izjumas bērnus mums sagaidīt un pavadīt.

Inga Priede precizē, ka nometnē piedalīsies bērni no 10 līdz 16 gadu vecumam.

Komisijas locekļi vienojas atbalstīt izvēlēto nometnes norises vietu.

1. §

**Par Andrihovas (Polija) pašvaldības piedāvājumu Tukumā izstādīt starptautisku izstādi**

**“Protests pret karu”**

ZIŅO: Inga Priede

IZSAKĀS: Inga Priede, Gundega Rugāja.

Inga Priede informē, ka saņemts e-pasts no Andrihovas pašvaldības ar piedāvājumu Tukumā izstādīt izstādi “Protests pret karu”.

Gundega Rugāja papildina, ka izstādi veidojuši mākslinieki no visas pasaules. Izstādē apskatāma arī Andrihovas mākslinieka Zbigņeva Burij veidotā skulptūra, kas izveidota izmantojot Krievijas tehnikas, ar kuru tika bombardēta Ukraina, atlūzas.

Dace Lebeda jautā, cik lieli ir mākslas darbi un kā tos būs iespējams nogādāt Tukumā.

Gundega Rugāja atbild, ka šobrīd nav zināms kādi darbi izstādē tiks izstādīti. Informāciju precizēs un lūgs atsūtīt fotogrāfijas no izstādes.

Komisijas locekļi informāciju pieņem zināšanai un nodod precizēšanai.

1. §

**Par delegāciju vadītāju noteikšanu Tukuma Rožu svētku laikā**

**(2023. gada 21.–23. jūlijs)**

ZIŅO: Gundega Rugāja

IZSAKĀS: Inga Priede, Dace Lebeda, Kristaps Zaļkalns, Santa Laurinoviča, Gundega Rugāja.

Gundega Rugāja informē, ka uz Tukuma Rožu svētkiem ieradīsies vismaz deviņas delegācijas:

* Andrihova (Polija) divas delegācijas (oficiālā delegācija un orķestris (26 dalībnieki);
* Šenevjēra (Francija) trīs delegācijas (oficiālā delegācija – 4; biedrība; jaunieši (8 jaunieši, un divi pieaugušie);
* Šēsele (Vācija) – oficiālā delegācija (4 cilvēki);
* Plunģe (Lietuva) – oficiālā delegācija (4 cilvēki);
* Khoni (Gruzija) – divas delegācijas (oficiālā delegācija – 4 un dejotāji – 4).

Dace Lebeda iesaka, ka Tamāra Vaļuka varētu būt Lietuvas delegācijas vadītāja.

Kristaps Zaļkalns un Gundega Rugāja piesakās vadīt kādu no delegācijām.

Dace Lebeda iesaka Lidiju Legzdiņu par Khoni (Gruzija) delegācijas vadītāju un Sanitu Limansku par delegācijas vadītāju Šenevjēras (Francija) oficiālajai delegācijai.

Dace Lebeda iesaka Ilzi Blanku par vadītāju Andrihovas orķestrim. Ja nē, iespējams Inga Helmane varētu uzņemties rūpes par orķestri. Biedrības pārstāvjiem no Šenevjēras par delegācijas vadītāju iesaka Zani Kjahjari.

Santa Lavrinoviča sevi piesaka par Khoni dejotāju delegācijas vadītāju.

Komisijas locekļi informāciju pieņem zināšanai un par iespējamiem delegāciju vadītājiem izvirza: Polija – Kristaps Zaļkalns (oficiālā delegācija), Ilze Blanka vai Inga Helmane (orķestris); Vācija – Gundega Rugāja; Francija – Sanita Limanska (oficiālā delegācija), Zane Kjahjare (biedrība); Lietuva – Tamāra Vaļuka; Gruzija – Lidija Legzdiņa (oficiālā delegācija), Santa Laurinoviča (dejotāji).

1. §

**Par sadarbības līgumu atjaunošanu ar Tukuma novada pašvaldības**

**sadraudzības pašvaldībām**

ZIŅO: Inga Priede.

IZSAKĀS: Inga Priede, Iveta Grunte, Dace Lebeda, Baiba Rasa, Gundega Rugāja.

Inga Priede informē, ka ar Vācijas sadraudzības pilsētu Šēseli un Andrihovu (Polija) būtu jāpārslēdz līgums, jo esošais līgums noslēgts ar Tukuma pilsētu.

Dace Lebeda jautā par programmu ārvalstu delegācijām. Uzskata, ka jāizmanto visas iespējas, piemēram, rožaudzētava “Rozītes”, Sēmes pagastā.

Gundega Rugāja papildina, ka vajadzētu saprast, cikos būs pirmā zieda ievīšana rožu vainagā, lai zinātu, cikos organizēt pieņemšanu.

Santa Laurinoviča iesaka uz pieņemšanu, kā goda viesi, uzaicināt pasaules līmeņa pianistu Vestardu Šimkus.

Dace Lebeda uzskata, ka uz pieņemšanu vajadzētu aicināt goda pilsoņus un jaunos talantus.

Santa Laurinoviča iesaka organizēt reprezentablu pieņemšanu, tā noteikti nevarētu būt Tukuma ledus hallē.

Dace Lebeda atgādina par Zemgales vidusskolas Aktu zāli, kur kādreiz ticis īstenots projekts, un aicina izskatīt iespēju arī šajās telpās rīkot pieņemšanu.

Inga Priede iesaka pasākumu organizēt pie galdiņiem, neformālā gaisotnē.

Gundega Rugāja domā, ka pasākumu varētu rīkot Jaunmoku pilī.

Baiba Rasa un Santa Laurinoviča atbalsta ideju par Jaunmoku pili.

Gundega Rugāja iesaka oficiālo pieņemšanu organizēt Tukuma 2. vidusskolā.

Dace Lebeda un Inga Priede atbalsta ideju par oficiālo pieņemšanu Tukuma 2. vidusskolas zālē.

Santa Laurinoviča informē, ka svinīgais gājiens notiks sestdienā, 22. jūlijā plkst. 17.00.

Dace Lebeda iesaka Pastariņa muzeju par vietu, kur izbaudīt latvisko vidi, tradīcijas, cept maizi u.tml..

Inga Priede ierosina rīkot ekskursiju uz Pastariņa muzeju.

Dace Lebeda iesaka apmeklēt golfa laukumu Tumē, Kukšu muižu Jaunsātu pagastā un rožaudzētavu “Rozītes”, kur var baudīt rožu vīnu.

Iveta Grunte aicina priekšlikumu par Kukšu muižu apsvērt, mudinot to neiekļaut programmā.

Santa Laurinoviča iesaka dienas programmā iekļaut Džūkstes pasaku muzeju, kino pilsētiņu “Cinevilla” un Pūres šokolādes muzeju. Tāpat arī mudina braukt uz jūras pusi.

Iveta Grunte piedāvā apskatīt Ragaciema sedumu un pusdienošanu zivju restorānā “Bermudas”, Ragaciemā.

Kristaps Zaļkalns aicina apskatīt tūrisma objektu Apgrieztā māja.

Komisijas locekļi informāciju pieņem zināšanai un rosina gatavot pasākumu programmu ārzemju delegācijām.

Sēdi slēdz plkst. 11.55

Komisijas priekšsēdētāja I. Priede

Protokolēja

sabiedrisko attiecību speciāliste A. Priede